CELEX: 62010FN0017
Language: lt
Date: 2010-03-15 00:00:00
Title: Byla F-17/10: 2010 m. kovo 15 d. pareikštas ieškinys byloje Daake prieš VRDT

22.5.2010   
            
            
               LT
            
            
               Europos Sąjungos oficialusis leidinys
            
            
               C 134/56
            
         2010 m. kovo 15 d. pareikštas ieškinys byloje Daake prieš VRDT
   
   (Byla F-17/10)
   2010/C 134/93
   Proceso kalba: vokiečių
   
      Šalys
   
   
      Ieškovė: Simone Daake (Alikantė, Ispanija), atstovaujama advokato H. Tettenborn
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Ginčo dalykas bei aprašymas
   
   2009 m. gruodžio 4 d. VRDT sprendimo, kuriuo atmetamas ieškovės prašymas atlyginti nuostolius, panaikinimas.
   
      Ieškovės reikalavimai
   
   
               —
            
            
               Įpareigoti VRDT atlyginti materialinę žalą, atitinkančią skirtumą:
               
                           —
                        
                        
                           pirma, tarp atlyginimo, kurį ji nuo 2005 m. lapkričio 1 d. iki 2008 m. spalio 31 d. faktiškai gavo kaip sutartininkė pagal Kitų Europos Bendrijų tarnautojų įdarbinimo sąlygų 3 straipsnį, ir bedarbio pašalpos, kurią ji gavo nuo 2008 m. lapkričio 1 d. iki šiandien, ir,
                        
                     
                           —
                        
                        
                           antra, tarp atlyginimo, į kurį ji, kaip laikina tarnautoja, turi teisę remiantis Kitų Europos Bendrijų tarnautojų įdarbinimo sąlygų 2 straipsnio a punktu nuo 2005 m. lapkričio 1 d. iki 2008 m. gruodžio 31 d., ir bedarbio pašalpos, į kurią ji turi teisę nuo 2008 lapkričio 1 d. iki šiandien, apskaičiuotos pagal jos atlyginimą, kuris jai priklauso už 2008 m. spalio mėn. remiantis Kitų Europos Bendrijų tarnautojų įdarbinimo sąlygų 2 straipsnio a punktu ir
                        
                     
                           —
                        
                        
                           kompensuoti dėl to patirtus nuostolius, susijusius su senatvės pensija ir kitomis išmokomis, atlyginimais ir priemokomis, atsižvelgiant į paaukštinimą, kurio dėl darbo rezultatų ji galėjo pagrįstai tikėtis 2008 balandžio 1 d., ir
                        
                     
                           —
                        
                        
                           panaikinti 2009 m. gegužės 6 d. ir 2009 m. gruodžio 4 d. VRDT sprendimus, jei to reikia priteisiant reikalaujamus nuostolius;
                        
                     
         
               —
            
            
               priteisti iš VRDT Tarnautojų teismo nuožiūra nustatyto dydžio moralinę žalą dėl diskriminacijos, kurią ji patyrė kitų VRDT darbuotojų atžvilgiu;
            
         
               —
            
            
               priteisti iš VRDT bylinėjimosi išlaidas.